projecte-aina/catalan_government_crawling huggingface dataset:
El SOC ofereix a les persones registrades com a demandants d'ocupació la possibilitat de fer per Internet determinats tràmits relacionats amb aquesta situació i estalviar, d'aquesta manera, temps i desplaçaments a les Oficines de Treball del SOC.
Per fer els tràmits en línia del SOC heu de triar el tràmit que voleu fer i accedireu a un lloc web on us heu d'identificar per accedir-hi.
Teniu dues maneres d'identificar-vos:
Horaris de connexió per fer els tràmits en línia del SOC
Si voleu continuar constant com a persona demandant d'ocupació i a les prestacions i serveis que es deriven d'aquesta situació, és imprescindible renovar la demanda en la data indicada.
Si heu registrat el vostre perfil professional al sistema d'intermediació laboral per a què el SOC us ajudi a trobar les ofertes de feina més adequades per a vosaltres, podeu consultar en qualsevol moment el vostre currículum a través d'Internet.
Sol·licitar documents sobre la vostra situació
Podeu obtenir directament per Internet els documents següents:
Canviar la situació administrativa
Podeu donar-vos de baixa com a persona demandant d'ocupació en el moment que ho considereu oportú.
Amb l'objectiu de facilitar la mobilitat a les persones en recerca de feina, s'ofereix un ajut aplicable a un títol de transport integrat, unipersonal i de llarga durada.
La bonificació s'aplica únicament al títol de transport T-Mes (T-Usual a l'Àrea de Barcelona), independentment del nombre de zones.
El preu de la T-Mes/T-Usual amb la bonificació és:
Podrà optar a aquest ajut la persona treballadora en situació d'atur que:
1.Percebi un subsidi per desocupació d'un import inferior al salari mínim interprofessional (SMI).
2.Rebi qualsevol ajut inferior al SMI o bé no rebre'n cap però haver estat inscrit com a demandant d'ocupació durant un mínim de 12 mesos en els darrers 2 anys i trobar-se en un procés actiu de cerca de feina.
Cal presentar el certificat que emet l'Oficina de Treball del Servei Públic d'Ocupació de Catalunya que corresponent.
3.Rebi ajudes dels serveis socials dels ajuntaments integrats dins l'àmbit de l'ATM i no rebre'n cap de l'estat.
Cal presentar el certificat que emet el vostre ajuntament.
Aclariment: a través del SEPE i dels Ajuntaments només es pot adquirir la targeta d'1 zona.
És amb els certificats del SOC que es pot obtenir de més d'1 zona.
Per poder adquirir els títols de transport amb els descomptes aplicats, les persones beneficiàries hauran d'obtenir prèviament un certificat que acrediti que compleixen els requisits.
Aquests certificats es podran aconseguir de la manera següent:
Avís sobre la reobertura de les Oficines de Treball del SOC per atendre presencialment els tràmits i gestions corresponents al Servei Públic d'Ocupació de Catalunya, de 8.30 a 14.00 hores
Sempre amb cita prèvia obligatòria mitjançant el telèfon gratuït 900 800 046
Podeu consultar les preguntes freqüents
Un cop obtingut el certificat, es podran adquirir els corresponents abonaments de transport als diferents centres d'atenció al client que l'ATM té distribuïts per tot el territori.
Arran de la col·laboració del Servei Públic d'Ocupació de Catalunya (SOC) i de la Xarxa EURES amb els serveis públics d'ocupació d'altres països de l'Espai Econòmic Europeu (EEE) han nascut iniciatives de processos de selecció de professionals de diferents sectors a Catalunya.
Per participar en aquests processos de selecció, les persones interessades poden enviar les seves candidatures (currículum i carta de presentació) per correu electrònic tal com estableixen les bases de cada oferta.
Es contactaran les persones candidates seleccionades per concretar la forma de selecció en cada cas mitjançant el servei EURES i les empreses europees que es desplacin a Catalunya.
Procés de selecció de personal professional per treballar a Baden-Württemberg (Alemanya)
Trobareu tota la informació en aquest document.
Les persones interessades cal que enviïn el CV i la carta de presentació (format Europass) a l'adreça de correu electrònic [EMAIL]
EURES: Trobar feina a Europa Des d'aquesta pàgina del web del SEPE podeu consultar les ofertes de feina i els processos de selecció per treballar a Europa que es fan a tot el territori espanyol
Podeu enviar les vostres consultes sobre els processos de selecció a Catalunya per treballar a Europa en el marc del programa EURES a [EMAIL]
L'objectiu d'aquests programes de la Comissió Europea és ajudar econòmicament als ciutadans i ciutadanes de la UE que han decidit marxar a treballar a un altre país europeu, per assistir a una entrevista laboral, per al trasllat per incorporar-se a un lloc de treball, com també per fer un curs d'idiomes vinculat a la incorporació a un lloc de treball o bé per al reconeixement d'un títol acadèmic.
Persones en recerca de feina residents a qualsevol Estat membre de la Unió Europea, Noruega e Islàndia inscrites com demandants d'ocupació.
Per tramitar els ajuts i/o per a més informació contacteu amb el personal EURES a través del correu electrònic segons la demarcació territorial on resideixi.
Indiqui a l'assumpte del correu electrònic "ajudes a la mobilitat EURES" i les seves dades de contacte:
Important: la sol·licitud d'aquests ajuts s'ha de presentar abans de la data de l'entrevista, o bé de la incorporació al lloc de treball.
TMS/YfEj – Targeted Mobility Schemes és un programa d'ajudes econòmiques de la Comissió Europea dirigit a persones amb ciutadania europea, majors de 18 anys i que estiguin immerses en un projecte de mobilitat laboral arreu d'Europa (excepte Suïssa).
EURES Espanya és soci dels projectes TMS – YFEJ i "Reactívate".
Països gestors de les ajudes TMS:
'El teu primer treball EURES – YfEj (Your first EURES job) – Ajudes per a persones joves d'entre 18 i 35 anys:
"Reactívate" – Ajudes per a persones majors de 35 anys:
Podeu consultar la pàgina web de la Comissió Europea: " Tu primer trabajo EURES " i " Reactívate "
El Programa d'Activació per a l'Ocupació (PAE) és un programa extraordinari i de caràcter temporal adreçat a les persones en situació d'atur de llarga durada que compleixen uns requisits determinats.
Es tracta d' itineraris personals de millora de les possibilitats laborals i d'un ajut econòmic d'acompanyament de 6 mesos de durada.
L'import d'aquest ajut és del 80% de l'Indicador Públic de Rendes d'Efectes Múltiples (IPREM) mensual (426 euros).
Aquest programa el gestiona el Servei Públic d'Ocupació Estatal (SEPE)
La sol·licitud per participar del PAE s'ha de presentar a l'Oficina de Prestacions del SEPE (situada a l' Oficina de Treball del SOC que us correspon per codi postal).
Les sol·licituds s'han de fer entre l'1 de maig de 2017 i el 30 d'abril de 2018.
Durant el mes següent després de fer la sol·licitud, la persona sol·licitant haurà de dur a terme accions de recerca activa de feina i acreditar-les davant d'una agència de col·locació o del SOC, per presentar-les a l'Oficina de Treball corresponent.
Podran beneficiar-se d'aquest programa les persones en situació d'atur que compleixin aquests requisits en el moment de fer la sol·licitud:
Reial decret llei 7/2017, de 28 d'abril, pel qual es prorroga i modifica el Programa d'Activació per a l'Ocupació.
Reial decret llei 16/2014, de 19 de desembre, pel qual es regula el Programa d'Activació per a l'Ocupació.
La Renda Activa d'Inserció és un ajut que té l'objectiu d'augmentar les oportunitats de retorn al mercat de treball de les persones en situació de desocupació i amb especials necessitats econòmiques i dificultat per trobar feina.
Aquest ajut inclou les polítiques actives d'ocupació que gestiona el Servei Públic d'Ocupació de Catalunya (SOC) amb la finalitat d'incrementar les oportunitats de tornar a treballar; i, si escau, un ajut econòmic que el Servei Públic d'Ocupació Estatal (SEPE) vinculat a la realització d'accions ocupacionals que no comportin retribucions salarials.
Si una persona es troba en situació d'atur i no té dret a la prestació contributiva ni tampoc al subsidi per desocupació, pot sol·licitar la renda activa d'inserció (RAI), en el cas que compleixi els requisits següents:
Requisits específics segons el col·lectiu.
En aquests casos, tant si és una persona aturada de llarga durada com si es tracta d'una persona amb discapacitat, prèviament, hauran d'acreditar davant el Servei Públic d'Ocupació de Catalunya (SOC) la realització d'accions de Recerca Activa d'Ocupació (BAE)
La RAI es concedeix durant 11 mesos com a màxim, i es cobra amb efectes del dia següent a la seva sol·licitud.
La quantia mensual d'aquest ajut és el 80% de l'Indicador Públic de Renda d'Efectes Múltiples (IPREM) de l'any en curs.
Les sol·licituds s'han de presentar a l'Oficina de Treball del SOC corresponent durant els 15 dies hàbils següents a l'últim en què es compleixen els requisits per demanar l'ajut (no compten els diumenges ni els festius)
La RAI es pot sol·licitar una vegada que es compleixin els requisits d'accés segons el col·lectiu al qual es pertanyi.
- S'haurà de sol·licitar cita prèvia per presentar la sol·licitud en el Servei Públic d'Ocupació Estatal (SEPE)
- Si s'està en situació d'aturada de llarga durada o discapacitat, prèviament, ha d'acreditar davant el Servei Públic d'Ocupació de Catalunya (SOC) la realització d'accions de Recerca Activa d'Ocupació (BAE)
Avís sobre la reobertura de les Oficines de Treball del SOC per atendre presencialment els tràmits i gestions corresponents al Servei Públic d'Ocupació de Catalunya, de 8.30 a 14.00 hores
Sempre amb cita prèvia obligatòria mitjançant el telèfon gratuït 900 800 046
Reial decret 1369/2006, de 24 de novembre, pel qual es regula el programa de Renda Activa d'Inserció per a persones desocupades amb especials necessitats i dificultat per trobar feina.
La inscripció com a demandant d'ocupació és el pas previ per accedir a tots els serveis del SOC.
Les persones afectades per un ERTO i les que necessitin tramitar una prestació o subsidi per desocupació no ERTO, NO cal que s'inscriguin com a demandants d'ocupació perquè la inscripció es fa d'ofici (automàticament)
Pel que fa a la tramitació de les prestacions o els subsidis per desocupació, les persones que formen part d'un ERTO no han de fer cap tràmit, se n'encarrega la seva empresa i el SEPE.
Si s'ha de tramitar una prestació o subsidi per desocupació per altres motius, cal seguir les indicacions del SEPE a la seva pàgina web " Si se encuentra en situación de desempleo no motivada por un ERTE" de l' apartat COVID-19
Així, el tràmit excepcional d'inscripció com a demandant d'ocupació (mesura Covid-19) és per aa les persones que per qualsevol motiu necessitin la inscripció.
Es pot fer la inscripció a través d'aquest TRÀMIT.
Aquesta inscripció és gratuïta i voluntària, amb l'excepció de les persones perceptores de prestacions per desocupació per a les quals és un tràmit obligatori.
La poden fer les persones en situació d'atur i les que, tot i estar treballant, volen millorar la feina.
Un cop feta la inscripció com a demandant d'ocupació la persona rep el document d'alta i de renovació de la demanda d'ocupació (denominat DARDO)
Per a més informació consulteu les preguntes freqüents
Si és la primera vegada que la persona s'inscriu com a demandant d'ocupació haurà de:
Si la persona ja havia estat inscrita com a demandant d'ocupació només cal que s'adreci a la seva Oficina de Treball amb un document en vigor que l'identifiqui (DNI, carnet de conduir, targeta d'identificació d'estrangers...)
Si la demanda està actualitzada, també podrà fer la inscripció a través del web del SOC.
Les persones estrangeres amb nacionalitat no comunitària necessitaran tenir un document que les identifiqui (targeta d'identificació d'estrangers) en alguna de les situacions següents:
Les persones estrangeres amb nacionalitat d'un país de la Unió Europea (UE) o bé de l'Espai Econòmic Europeu (EEE) per inscriure's com a demandants d'ocupació han d'aportar a l'Oficina de Treball el "Certificat de registre de ciutadà de la UE" (document verd) en què consta el nom, la nacionalitat i el domicili de la persona registrada, el seu número d'identitat d'estranger (NIE) i la data del registre.
No obstant això, quan el ciutadà de la UE o de l'EEE porta menys de tres mesos a Espanya es pot inscriure amb el passaport, o bé amb el document d'identitat en vigor però ha de tenir en compte que després haurà d'aportar aquest certificat de registre per mantenir vigent la seva inscripció.
CLOE és una aplicació desenvolupada pel SOC que us ajuda a definir l'objectiu professional.
Amb aquesta aplicació podeu descobrir factors rellevants per al vostre futur professional com valors, interessos, aptituds, personalitat i competències.
Al final obtindreu un informe que us pot servir com a guia per a la definició del vostre objectiu professional.
Existeix un manual tècnic d'ús, només disponible per als professionals d'orientació.
Cal sol·licitar-lo per correu electrònic, indicant les vostres dades i l'àmbit laboral en què treballeu a [EMAIL]
Les agències de col·locació són entitats públiques o privades, amb ànim de lucre o sense que en coordinació i, si escau, col·laboració amb el servei públic d'ocupació corresponent, porten a terme activitats d'intermediació laboral.
La finalitat de les agències de col·locació és proporcionar a les persones treballadores una ocupació adequada a les seves característiques, i facilitar als ocupadors les persones treballadores més apropiades per als seus requeriments i necessitats.
Poden actuar com a agències de col·locació les persones físiques o jurídiques, incloses les empreses de treball temporal, que vulguin dur a terme activitats d'intermediació laboral i que compleixin els requisits establerts per la normativa.
En aquest apartat trobareu l'accés a la sol·licitud per a tramitar l'inici de l'activitat com a agència de col·locació, per comunicar l'ampliació/canvi de centres de treball, la baixa/renúncia total o parcial de l'activitat, la suspensió temporal de l'activitat o qualsevol altre canvi com a agència de col·locació.
Accés a la sol·licitud per a les entitats privades
Accés a la sol·licitud per a les entitats públiques
Reial decret 1796/2010, de 30 de desembre, pel qual es regulen les agències de col·locació (BOE 318, de 31.12.2010).
(Article 9, 10 i 11 derogat en tot allò que contradigui al Reial Decret Llei 8/2014, de 4 de juliol)
Reial decret legislatiu 3/2015, de 23 d'octubre, text refós de la Llei d'Ocupació (Article 33)
Obligacions i requisits d'actuació com a agència de col·locació.
Document que recull de forma completa i detallada les obligacions i els requisits d'actuació de les agències de col·locació.
Espai telemàtic comú del sistema nacional d'Ocupació.
Des d'aquí podeu consultar les dades que s'han de trametre amb caràcter obligatori de forma mensual i anual quan obtingueu la condició d'agència de col·locació i/o empresa de recol·locació, així com les instruccions per trametre les dades
Relació d'agències de col·locació autoritzades
La col·laboració social és una mesura impulsada per fomentar l'ocupació.
Mitjançant els programes de col·laboració social, les administracions públiques poden contractar, temporalment, persones que estan a l'atur i perceptores de prestacions per desocupació per dur a terme obres i serveis d'interès general.
Qualsevol administració pública que estigui interessada, com també als organismes autònoms de caràcter administratiu que en depenen poden sol·licitar participar en els programes de col·laboració social.
D'una banda, els requisits que han de complir les administracions públiques pel que fa als programes de col·laboració social:
- Han de ser d'utilitat social i redundar en benefici de la comunitat.
- Han de preveure una durada màxima del treball coincident amb el temps que li manqui a la persona treballadora per percebre la prestació per desocupació que se li ha reconegut.
- No poden implicar un canvi de residència habitual per a la persona.
- El lloc de treball ha de coincidir amb les aptituds físiques i professionals de la persona.
I, de l'altra, els requisits de les persones participants són:
- Estar inscrites al Servei Públic d'Ocupació de Catalunya.
- Ser perceptores de prestacions per desocupació (contributiva o assistencial).
- Tenir registrada la seva demanda amb l'ocupació i la categoria professional establerta específicament al programa de col·laboració social.
La sol·licitud de subscripció al programa de col·laboració social amb el SOC es pot presentar en qualsevol moment.
A partir del mes d'octubre del 2018 l'única opció vàlida per trametre qualsevol sol·licitud de col·laboració social serà telemàticament, d'acord amb el que estableix l'article 14 de la Llei 39/2015, d'1 d'octubre del procediment administratiu comú de les administracions públiques.
Així, aquesta sol·licitud es formalitzarà a través del " Formulari de Tramesa Genèrica" disponible al portal EACAT; a més, caldrà especificar l' Oficina de Treball que us correspon d'acord amb el vostre codi postal, a través del Cercador d'oficines.
Juntament amb la sol·licitud de subscripció caldrà presentar els documents següents:
G146NCOSO-001 Sol·licitud de subscripció de col·laboració social
G146NCOSO-002 Memòria del projecte de col·laboració social
G146NCOSO-003 Certificació compromís d'abonament de l'administració sol·licitant
Reial decret 1445/1982, de 25 de juny, pel qual es regulen diverses mesures de foment de l'ocupació (articles 38 i 39)
La sol·licitud d'autorització d'un projecte de col·laboració social es pot sol·licitar en qualsevol moment.
A l'hora d'iniciar un procés de recerca de feina és imprescindible tenir molt clar en quina o quines ocupacions voleu treballar.
Cada persona té unes aptituds i unes competències personals i professionals que la fan més apta per desenvolupar un tipus de feina o un altre.
Tenir definit l'objectiu professional evita molts esforços i moltes frustracions.
L'objectiu professional és l'ocupació "ideal" per a cada persona i a partir de la qual es defineix el projecte professional.
A partir del moment en què es té clara l'ocupació en la qual es vol treballar es pot iniciar la cerca de feina amb garanties d'èxit.
És convenient saber com "penso que sóc" i com "em veuen els altres".
Ens ajudarà el fet de trobar resposta a aquestes preguntes:
Un coneixement del mercat de treball de la zona i de les característiques de les diferents ocupacions és imprescindible per poder prendre una decisió en relació amb l'objectiu professional.
Amb l'autoconeixement i el coneixement del mercat de treball, és el moment de prendre una decisió en relació amb el vostre futur professional i que concreti els objectius a curt, mitjà i llarg termini.
CLOE és una aplicació desenvolupada pel SOC que us ajuda a definir l'objectiu professional.
Amb aquesta aplicació podeu descobrir factors rellevants per al vostre futur professional com valors, interessos, aptituds, personalitat i competències.
Al final obtindreu un informe que us pot servir com a guia per a la definició del vostre objectiu professional.
Existeix un manual tècnic d'ús, només disponible per als professionals d'orientació.
Cal sol·licitar-lo per correu electrònic, indicant les vostres dades i l'àmbit laboral en què treballeu a [EMAIL]
L'entrevista és un pas més, i sovint l'últim i més important, en un procés de selecció.
És un diàleg amb preguntes i respostes sobre temes professionals, formatius i personals, en el qual tant la persona entrevistadora com l'entrevistada intenten resoldre els dubtes.
L'entrevista de treball és un moment decisiu del procés de selecció, ja que serveix per:
Abans d'anar a una entrevista és convenient:
Si la comunicació verbal fa referència allò que diem, la no verbal es refereix a com ho diem i com actuem.
La comunicació no verbal proporciona a l'entrevistador/a tanta informació o més que la que la persona candidata manifesta.
Davant d'una incongruència entre el missatge verbal i no verbal, sempre es tendeix a creure el no verbal.
Algunes idees sobre els possibles significats que es poden atribuir a les vostres conductes:
Important: mentre duri l'estat d'alarma a causa de la COVID-19, la renovació de la demanda d'ocupació es farà d'ofici (automàticament) NO cal fer aquest tràmit.
Per accedir al Document d'Alta i Renovació de la Demanda d'Ocupació, DARDO, podeu fer-ho a través del tràmit "obtenir documents relacionats amb la demanda d'ocupació" a l'apartat " Tràmits per a les persones "
Per mantenir la situació de persona demandant d'ocupació cal segellar la targeta d'atur en les dates establertes en el Document d'Alta i Renovació de la Demanda d'Ocupació (DARDO)
La renovació s'ha de fer en la data que figura al document justificatiu d'inscripció DARDO, normalment cada 90 dies mentre es mantingui la situació d'alta de la demanda.
Es pot renovar presencialment, a les Oficines de Treball del SOC (des del 16 de març estan tancades fins a nou avís), o per Internet.
Per a més informació c onsulteu les preguntes freqüents
L'horari d'aquest servei és de dilluns a divendres, de 8.30h a 14.00h (horari d'atenció al públic de les Oficines de Treball)
L'horari d'aquest servei és de dilluns a dissabte, de 8.00h del matí a 23.00h.
Una altra via virtual per fer aquest tràmit és el ' Punt d'autoservei ' (PAS), que la persona usuària trobarà a les oficines de treball, als Centres d'Innovació i Formació Ocupacional i/o en alguns ajuntaments de Catalunya.
És la situació en què la persona deixa de ser demandant d'ocupació i, per tant, ja no pot accedir als serveis del SOC i les ofertes de treball.
La baixa de la demanda es pot produir perquè la persona ho sol·licita o bé d'ofici per alguna de les causes següents:
El Servei Públic d'Ocupació de Catalunya, amb la finalitat de desplegar un nou règim de concessió i justificació de subvencions a través de mòduls econòmics, ha dut a terme un estudi economètric que ha permès establir el cost per persona participant i hora de formació que pot ser objecte de finançament públic, per a les diferents especialitats vinculades al Catàleg d'especialitats formatives.
Els mòduls econòmics s'estableixen i s'apliquen per determinar la quantia i la justificació de les subvencions destinades al finançament de les accions formatives dels programes que s'emmarquen en la iniciativa de formació professional per a l'ocupació dirigida prioritàriament a persones treballadores desocupades que promou el Servei Públic d'Ocupació de Catalunya.
Els mòduls econòmics s'han d'aplicar en funció de les modalitats de les accions formatives agrupades en famílies professionals.
Per a les accions formatives mixtes que es duen a terme amb més d'una modalitat d'importació, se'ls aplicarà el mòdul econòmic corresponent per les hores impartides de cada modalitat.
Quan es duguin a terme hores de pràctiques professionals no laborals a centres de treball, on els/les alumnes són dins d'un entorn real de producció es determina un mòdul econòmic diferent de 2,5 euros per alumne/a i hora.
Mitjançant resolució expressa de la Direcció del SOC, els imports dels mòduls econòmics només es poden incrementar per a determinades especialitats formatives en funció de la seva singularitat, especialitat i característiques tècniques, i així mateix es podran actualitzar d'acord amb l'evolució de l'índex dels preus al consum.
Resolució TSF/1892/2018, d'1 d'agost, per la qual s'estableixen els mòduls econòmics aplicables a les accions de formació professional per a l'ocupació, adreçades prioritàriament a persones treballadores desocupades, que promou el Servei Públic d'Ocupació de Catalunya.